section_heading: Iz pravila "Piramide"
paragraph_text: Svaki blok o pojedinoj temi/događaju traje 9 minuta. Na početku svakog bloka prikazuje se 30 sekundni video kojim se najavljuje tema. Nakon uvodnog videa, slijedi uvodno stajalište samo jednog gosta. To stajalište ne smije biti duže od 60 sekundi. Ostali gosti nemaju pravo na svoj uvod u tom bloku, nego odmah reagiraju na stajališta uvodničara. U prva 3 bloka redoslijed iznošenja uvoda određuje se u skladu s redoslijedom kojim su sudionici najavljivani za gostovanje u emisiji.